Diari Oficial de la Generalitat Valenciana


Sumari del DOGV 4035, del 04-07-2001 (2001/6454)

RESOLUCIÓ de 20 de juny de 2001, de la Direcció General de Funció Pública, per la qual s'adjudiquen destinacions als participants en el concurs de mèrits número 14/8846-KT, per a la provisió de llocs de treball de naturalesa funcionarial, sector administració especial, grup A, informàtics (sistemes lògics).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6454


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 20 de juny de 2001, de la Direcció General de Funció Pública, per la qual s'adjudiquen destinacions als participants en el concurs de mèrits número 14/2084-YO, per a la provisió de llocs de treball de naturalesa funcionarial, sector administració especial, grup A, informàtics (sistemes lògics). [2001/S6454]
  
Per Resolució de 20 de febrer de 2001, de la Direcció General de Funció Pública (DOGV número 3.957, de 12.03.2001) es va convocar el concurs de mèrits número 14/1087-CV, per a la provisió de llocs de treball de naturalesa funcionarial, sector administració especial, grup A, informàtics (sistemes lògics), i la Comissió Avaluadora va formular proposta de resolució en compliment del que preveu la base setena de la citada convocatòria, en què es declarava desert el concurs previst en l'apartat primer, en no haver presentat cap sol·licitud de participació en aquest.
  
Posteriorment, de conformitat amb el que establix l'article 9.1 de la Llei de la Funció Pública Valenciana, es va procedir a l'elecció de destinació per part del personal que va superar les proves selectives d'accés al grup A, informàtics (sistemes lògics), convocatòria 03/1994 (DOGV 06.04.1998), en acte únic celebrat el dia 14 de juny de 2001, a la seu de la Direcció General de Funció Pública.
  
En conseqüència, tenint en compte el que establix l'article 53.1 de la Llei de la Funció Pública Valenciana i en exercici de les competències que en matèria de personal i funció pública atribuïx l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, a la Direcció General de Funció Pública, resolc:
  
Primer
  
Declarar desert el concurs previst en l'apartat primer de la convocatòria del concurs de mèrits número 14/7114-HM.
  
Segon
  
Adjudicar amb destinació definitiva al personal que va superar les proves selectives d'accés al grup A, de naturalesa funcionarial, sector administració especial, informàtics (sistemes lògics), de la convocatòria 03/1994 els llocs de treball que s'especifiquen en l'annex I.
  
Tercer
  
Es declaren deserts els llocs de treball relacionats en l'annex II.
  
Quart. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en l'annex I de la present Resolució tindrà lloc el dia 20 de juliol de 2001, a les 09.00 hores, a les següents seus:
  
a) Direcció Territorial de la Conselleria de Justícia i Administracions Públiques a Castelló, c/ Major, núm. 78, 12331 Castelló, els que hagen obtingut destinació en la citada província.
  
b) Servei de Selecció i Provisió de la Direcció General de Funció Pública c/ Miquelet núm. 5, 46604 València, els que hagen obtingut destinació en la citada província.
  
No obstant l'anterior, el personal de nou ingrés disposarà d'un mes de termini per a prendre possessió de la seua destinació en les mateixes seus citades. Si es fa ús de dit termini, durant aquest no es meritarà cap retribució.
  
Els efectes administratius i econòmics de la presa de possessió seran del dia 20 de juliol de 2001, excepte en el cas del personal de nou ingrés, que seran del mateix dia en què s'efectue la presa de possessió.
  
Cinqué. Cessament
  
Els cessaments que es deriven del que disposa la present Resolució, es produiran d'ofici el dia 19 de juliol de 2001.
  
Sisé
  
Contra la present Resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques en el termini d'un mes, comptat des de l'endemà al de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos comptats des de l'endemà al de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del jutjat contenciós administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se qualsevol altre recurs que estime procedent per a la defensa dels seus interessos.